
PROIECT DIDACTIC

PROF. BOCHIȘ NADIA
COLEGIUL TEHNIC TRAIAN VUIA, ORADEA
Unitatea de învăţământ: Colegiul Tehnic Traian Vuia Oradea 

Profesor: Bochiș Nadia
Clasa: a IX-aA
Subiectul: Roboții și poezia
Obiective:

· Descoperirea  importanței intervenției umane în crearea și corectarea unui mesaj scris;

· Dezvoltarea interesului elevilor pentru documentare, cercetare, inovare şi analiză comparată;
· Stimularea elevilor pentru realizarea de lecţii şi lucrări practice, prin folosirea sau prin prezentarea noilor tehnologii
· Integrarea noilor informaţii în sistemul propriu de valori;

· Cultivarea sensibilităţii și  gândirii critice prin îmbinarea cunoștințelor științifice și artistice.
Strategii didactice:             

Metode şi procedee: conversaţia, problematizarea, expunerea, exerciţiul, aplicaţia, descoperirea, brainstormingul.  
Forme de organizare: activitate frontală, individuală
Materiale didactice: robot cu circuite electrice, fişe de lucru, prezentare power-point

Bibliografie:

Programa școlară Limba și literatura română și Mecatronică

Chevalier, Jean,Gheerbrant Alain,  Dicționar de simboluri, Editura Artemis, București,1994;

Desfăşurarea lecţiei:
        I. Organizarea colectivului şi captarea atenţiei – 2 minute
Se face prezenţa elevilor, se asigură climatul de lucru și se anunță scopul și obiectivele lecției
       II. Actualizarea cunoştinţelor anterioare – 5 minute
Se valorifică achizițiile anterioare ale elevilor.

      III. Dirijarea învăţării – 35 de minute

Punctul de plecare în realizarea acestei activități transdisciplinare a fost un articol de pe internet în care se spunea că specialiștii de la Google au creat un poet în cadrul unor experimente de inteligență artificială. Altfel spus, au creat un robot care a scris o poezie de dragoste. Cum au făcut acest lucru: i-au dat robotului să citească  2685 de romane de dragoste și, după o programare minuțioasă, oferindu-i primul și ultimul vers al poeziei, a rezultat o poezie în limba engleză:
there is no one else in the world. there
is no one else in sight. they were the
only ones who mattered. they were
the only ones left. he had to be with
me. she had to be with him. i had to do
this. i wanted to kill him. i started to
cry. i turned to him


Elevii traduc poezia, folosind Google Translate. Ei observă numeroasele greșeli gramaticale și faptul că textul nu seamănă cu o poezie în adevăratul sens al cuvântului.  Astfel, ei descoperă cât de importantă este intervenția umană într-un text creat și tradus de către un robot:

                                                         nu este nimeni altcineva în lume.

                                                         nu mai este nimeni în vizor.

                                                         ei erau singurii care aveau importanță. 

                                                         ei erau au rămas singurii.

                                                         trebuia să fie cu mine.

                                                         trebuia să fie cu el.

                                                         a trebuit să fac asta. 

                                                         am vrut să-l omor. 

                                                         am început să strigăt.

                                                         m-am întors la el.


 Elevii au corectat greșelile, au eliminat cuvintele nepotrivite din text, iar apoi au programat un alt robot să recite și să interpreteze poezia: 
                                                    Nu este nimeni altcineva în lume,
                                                    Nimeni în zare,
                                                    Numai ei contau,
                                                    Erau singurii rămași.
                                                    El trebuia să fie cu mine,
                                                    Ea trebuia să fie cu el.
                                                    A trebuit s-o fac...
                                                    Am vrut să-l omor,
                                                    Am început să plâng!
                                                    M-am întors spre el!


La finalul activității, poezia creată de către robotul de la Google și interpretată de către robotul școlii a fost transformată într-un mod artistic, primind o față poetică. Astfel, a fost atins scopul activității prin care s-a demonstrat că, uneori ar putea fi scuzate greșelile gramaticale, dar, întotdeauna este nevoie de intervenția umană pentru a da tușa finală unui text, iar genialitatea și singularitatea poetului nu va putea fi egalată de roboți, rămânând o particularitatea a omului!
                                                  DOAR NOI...

                                                    O lume pustie, fără sens,

                                                    Doar noi am rămas într-un capăt  de zare,
                                                    Eram stăpâni în propriul univers,
                                                    Iar eu, un pustiu fără scăpare.

                                                    Totul trebuia să fie altfel,
                                                    O iubire unică, eternă,
                                                    Să facem din noi un singur țel,
                                                    Ca prima emoție maternă…

                                                    Dar… am vrut să ne strivesc într-un gând,

                                                    Și plânsul s-a lăsat pe lume,

                                                    Atunci, m-am întors ca un vânt

                                                    În brațele-i albe de spume.

        IV. Asigurarea feedback-ului – 7 minute
Elevii concep ei înșiși o poezie din 4 versuri, pornind de la  cuvântul robot.

